এ ঘটনার ঠিক একমাস পর একটি চাকরির সাক্ষাৎকার দেয়ার জন্য ঢাকা যাচ্ছিলাম। সাক্ষাৎকারের আগের দিন খবর পাওয়ায় ট্রেনের টিকিট জোগাড় করতে পারলামনা। তাই ট্রেন ছাড়ার একঘন্টা আগে রাত ১০ টার দিকে চট্টগ্রাম স্টেশনে গেলাম। কাউন্টারে খোঁজ নিয়ে জানলাম টিকিট নেই। তাই কনস্টেবলদের কাছে চাইলাম তাদের কাছেও নেই। কাউন্টারের পাশে কিছুক্ষণ অপেক্ষা করলাম কেউ টিকেট ফেরত দিতে আসে কিনা সে আশায়। কিন্তু তাও হলো না। অবশেষে ট্রেনে উঠে পড়লাম। ট্রেন ছাড়ার পর ট্রেনের এক গার্ড কোথায় যাব জিজ্ঞেস করে আমার কাছ থেকে টাকা চাইলেন। টাকার পরিমাণ জিজ্ঞেস করলে তিনি বলেন ৪০০ টাকা। উনাকে বললাম ঠিক আছে আমি টাকা দেব কিন্তু আমাকে টিকিট দিতে হবে এবং সিটও দিতে হবে। উনি ধমকের সাথে বললেন, এখন টিকিট কোথায় পাব? কিছুক্ষণ বাড়াবাড়ি হওয়ার পর আমি এক পাশে দাড়িয়ে রইলাম।তারপর ঐ গার্ড আমার কাছ থেকে টাকা নিতে না পেরে তাদের আরেকজনকে আমার পিছনে লাগিয়ে দিলেন। তারপর উনাকে ব্যাপারটা বুঝিয়ে বললাম।একপর্যায়ে তার সাথে দরকষাকষি করে বললাম আমি টাকা দিব তবে আমাকে টিকিট দিতে হবে। উনি আমাকে একটা সিটে বসিয়ে বিমানবন্দর স্টেশনে গিয়ে টিকিট দেয়ার কথা বললেন। এতে আমি রাজি হলাম। বিমানবন্দর স্টেশনে গিয়ে আর উনার হদিস পেলামনা।